Petronilla de Meath

Petronilla de Midia, ganet e-tro 1300 hag aet da Anaon d'an 3 a viz Du 1324, a oa matezh d'an Dame Alice Kyteler, ur vaouez pinvidik gant hendadoù eus Flandrez hag a veve e trevadenn saoz Iwerzhon el lec'h a zo anvet bremañ Kontelezh Cill Chainnigh. Goude marv he fevare gwaz, an itron Kyteler a oa bet tamallet da implij troioù hud ha da vezañ ur sorserez. Petronilla a voe rebechet dezhi sikour he mestrez da seveniñ torfedoù. Petronilla a oa bet jahinet ha rediet da zisklêriañ e oant sorserezed, hi hag he mestrez. Kyteler a oa tec'het kuit evit saveteiñ he buhez, Petronilla avat a oa bet skourjezet ha devet d'an 3 a viz Du 1324 e Cill ChainnighWright, Thomas, ed. A Contemporary Narrative of the Proceedings Against Dame Alice Kyteler, Prosecuted for Sorcery in 1324, by Richard de Ledrede, Bishop of Ossory. London: The Camden Society, 1843.Davidson, Sharon, and John O. Ward, trans. The Sorcery Trial of Alice Kyteler: A Contemporary Account (1324). Asheville, NC: Pegasus Press, 2004, . Ar wech kentañ e oa, en Iwerzhon pe e Breizh-Veur, ma vije devet ur vaouez tamallet da vezañ sorserez.
Kofezadur ha lazhadenn
Seizh tra a oa tamallet da Alice Kyteler ha d'an dud lakaet da gendorfedourien ganti, en o zouez Petronilla, gant eskob Osraí, Richard de Ledrede : bezañ lazhet he fevar gwaz ha bezañ bogodet arc'hant bras dre ar sorserezh.

Pa ne felle ket da Alice Kyteler kofesaat he zorfedoù, e tivizas an eskob lakaat jahinañ he matezh, Petronilla. Disklêriañ a reas honnezh e oant sorserezed. Kondaonet e voe d'ar marv war ar buched.

 Notennoù ha daveennoù 

Rummad:Marvioù 1324
Rummad:Tud devet
Rummad:Merc'hed Iwerzhon